Mrkva (68) svojem sinu (35) zaprijetio da će ga zaklati na spavanju

Marko zvan Mrkva (68) osuđen je na šest mjeseci uvjetnog zatvora jer je sinu Danijelu (35) ozbiljno prijetio da će ga usmrtiti.

Stoji to u kaznenom nalogu kojeg je protiv oca ovih dana izdao Općinski sud u Bjelovaru.

Sve se dogodilo potkraj listopada lani u jednom bilogorskom selu između Koprivnice i Bjelovara.

Prema kaznenom nalogu, Mrkva je oko 10 ujutro u obiteljskoj kući svome sinu Danijelu smrtno ozbiljno zaprijetio da će ga zaklati na spavanju.

Sin je bio toliko ustrašen i uvjeren da će otac počiniti svoju prijetnju pa je odmah nazvao policiju. Mrkva je, inače, po zanimanju trgovac te je rastavljen.

Objava Mrkva (68) svojem sinu (35) zaprijetio da će ga zaklati na spavanju pojavila se prvi puta na Danica.hr.