Dvije osobe teško stradale u Bilogori, hitno su prebačene u bolnicu

Dvije su osobe teško stradale prilikom radova u prirodi na bilogorskom području u četvrtak.

Kako javlja policija, jučer oko 8 sati ujutro u šumi u Maglenči istočno od Bjelovara 37-godišnji radnik obrađivao je debla na tlu i na njega je pala suha grana koja se odlomila s drugog stabla.

“Udarila ga je u glavu i on je vozilom hitne medicinske pomoći prevezen u Opću bolnicu u Bjelovar gdje je zadržan na liječenju zbog zadobivenih teških tjelesnih ozljeda”, otkrivaju jutros iz policije.

Isti dan nešto kasnije, oko 13 sati, na livadi u Dišniku kod Garešnice 62-godišnjak je traktorom s utovarivačem prevozio rola bale i zbog proklizavanja kotača na uzbrdici traktor se prevrnuo i pao na muškarca.

“Na mjestu događaja unesrećenom su pomoć pružili djelatnici garešničke hitne medicinske pomoći i prevezli ga u bjelovarsku bolnicu”, rekli su u bjelovarskoj Policijskoj upravi.

Objava Dvije osobe teško stradale u Bilogori, hitno su prebačene u bolnicu pojavila se prvi puta na Danica.hr.